AIŠKINAMASIS RAŠTAS

Dėl Molėtų rajono savivaldybės mokyklų mokytojų ir pagalbos mokiniui specialistų (išskyrus psichologus) 2022–2024 metų atestacijos programų patvirtinimo

1. **Parengto tarybos sprendimo projekto tikslai ir uždaviniai:**

 Sprendimo projektas parengtas vadovaujantis Mokytojų ir pagalbos mokiniui specialistų (išskyrus psichologus) atestacijos nuostatų, patvirtintų Lietuvos Respublikos švietimo ir mokslo ministro 2008 m. lapkričio 24 d. įsakymu Nr. ISAK-3216 ,,Dėl mokytojų ir pagalbos mokiniui specialistų (išskyrus psichologus) atestacijos nuostatų patvirtinimo“ 28.2 papunkčiu ir atsižvelgiant į pateiktas rajono Savivaldybės švietimo įstaigų mokytojų atestacijos 2022-2024 metų programas. Atestacijos tikslas – sudaryti sąlygas mokytojui ir pagalbos mokiniui specialistui siekti karjeros ir įgyti jo kompetenciją ir praktinę veiklą atitinkančią kvalifikacinę kategoriją. 2022 m. planuoja atestuotis 7 pedagogai ir pagalbos mokiniui (išskyrus psichologus) specialistai. Iš jų 3 sieks mokytojo metodininko, 4 vyresniojo mokytojo arba pagalbos mokiniui specialisto kvalifikacinės kategorijos. 2023 m. planuoja atestuotis 5 mokytojai. Iš jų 3 sieks mokytojo metodininko ir 2 vyresniojo mokytojo kvalifikacinės kategorijos. 2024 m. planuoja atestuotis 1 mokytojas, sieksiantis mokytojo metodininko kvalifikacinės kategorijos. 2021-2022 mokslo mokytojo kvalifikacinę kategoriją turi 5,9 %, vyresniojo mokytojo (specialisto) kategoriją – 42,5 %, mokytojo (specialisto) metodininko kategoriją – 49,0 %, mokytojo (specialisto) eksperto – 2,6 % rajono pedagogų.

1. **Siūlomos teisinio reguliavimo nuostatos:**

 Šiuo sprendimu siūloma patvirtinti švietimo įstaigų perspektyvines mokytojų ir pagalbos mokiniui specialistų (išskyrus psichologus) atestacijos 2022-2024 metų programas.

1. **Laukiami rezultatai:**

 Atsižvelgiant į švietimo įstaigų pakoreguotus prašymus, bus patikslinta trejiems metams slenkamuoju principu sudaryta perspektyvinė mokytojų ir pagalbos mokiniui specialistų (išskyrus psichologus) atestacijos programa. Kvalifikacijos tobulinimo planavimas sudaro galimybę planuoti lėšas, sudaryti sąlygas mokytojams ir pagalbos mokiniui specialistams įrodyti turimas kompetencijas ir įgyti aukštesnę kvalifikacinę kategoriją už tai gaunant didesnį atlygį.

 **Lėšų poreikis ir jų šaltiniai:**

 Lėšos reikalingos mokytojų atlyginimams padidinti skaičiuojamos iš Mokinio krepšelio mokymo lėšų. Atlyginimų padidėjimo bendra suma visiems mokytojams sudarys apie 1180 eurų per mėnesį.

1. **Kiti sprendimui priimti reikalingi pagrindimai, skaičiavimai ar paaiškinimai:**